Heliornitedoj

La Heliornitedoj (Heliornithidae) estas birdofamilio en la ordo de la Gruoformaj (Gruiformes). Ĝi konsistas el tri genroj kun po unu specio.

 Nomo 
La latina scienca nomo venas de la antikva greka ἥλιος = suno kaj ὄρνις = birdo. Do ĝi signifas: sunbirdoj.

 Aspekto 
Heliornitedoj estas birdoj kun longa korpo, longa kolo kaj mallongaj fortaj kruroj. La plumaro estas anassimila, la flugiloj pintaj kaj la vosto relative longa.

 Habitato kaj vivmaniero 
Heliornitedoj loĝas en marĉaj arbaroj, en lantaj riveroj, en arbaraj lagoj. Kvankam ili kapablas bone piediri, ili preferas naĝi. Kiam ili ekflugas, ili kiel fulikoj tretas la akvosurfacon. Ili vivas unuope kaj estas tre retiriĝemaj. Ofte oni rimarkas ilin nur pro ilia voĉo: basa murmurado aŭ bojado. Ilia nutraĵo estas ĉiuspecaj bestetoj kaj planteroj, kiujn ili serĉas naĝante kaj mergiĝante.

 Generado 
La neston ili konstruas en arboj aŭ arbustoj ĝis tri metrojn super la akvo. Ĝi entenas tri ĝis sep blanketaj, ruĝbrune aŭ malhelbrune makulitajn ovojn.

 Disvastiĝo 
Heliornitoj vivas de Meksiko ĝis Bolivio kaj Paragvajo, podikoj en tropikaj akvoj de Afriko, heliopajtoj en sudorienta Azio.

 Genroj kaj specioj 
 Podiko (Podica)
 Senegala podiko (Podica senegalensis)
 Heliopajto (Heliopais)
 Maska heliopajto (Heliopais personatus)
 Heliornito (Heliornis)
 Fulika heliornito (Heliornis fulica)

eta|280px|Heliornis fulica
eta|maldekstra|240px|Podica senegalensis

Kategorio:Gruoformaj
Kategorio:Birdoj de Ameriko